SET ปิดเช้าบวก 1 จุด ไร้ปัจจัยใหม่-รอประชุม “กนง.” สัปดาห์หน้า
SET ปิดเช้าบวก 1 จุด ไร้ปัจจัยใหม่หนุน นักลงทุนรอติดตามประเด็นสำคัญกลางสัปดาห์หน้า โดยเฉพาะการประชุม กนง. คาดขึ้นดอกเบี้ย 0.25%
SET ปิดเช้าบวก 1 จุด ไร้ปัจจัยใหม่หนุน นักลงทุนรอติดตามประเด็นสำคัญกลางสัปดาห์หน้า โดยเฉพาะการประชุม กนง. คาดขึ้นดอกเบี้ย 0.25%
24 มี.ค. 2566

โดยนักวิเคราะห์ กล่าวว่า ตลาดหุ้นไทยช่วงเช้าวันนี้เคลื่อนไหวในกรอบแคบ เนื่องจากยังไม่มีปัจจัยใหม่เข้ามาสนับสนุน นักลงทุนน่าจะยังรอปัจจัยกลางสัปดาห์หน้า โดยเฉพาะการประชุมคณะกรรมการนโยบายการเงิน (กนง.) คาดขึ้นดอกเบี้ย 0.25% และจะมีการประมาณการเศรษฐกิจไทยด้วย คาดเป็นบวกต่อตลาด หลังการบริโภคภายในประเทศช่วง 2 เดือนที่ผ่านมาดีขึ้นมาก อีกทั้งนักท่องเที่ยวก็ฟื้นตัวมองเป็นบวกต่อกลุ่ม Domestic play
สำหรับปัจจัยภายนอกประเทศในสัปดาห์หน้า ติดตามการเปิดเผยดัชนีราคาจากรายจ่ายเพื่อการบริโภคส่วนบุคคล (Core PCE) ของสหรัฐ และดัชนีผู้จัดการฝ่ายจัดซื้อภาคการผลิต (PMI) ของประเทศจีน คาดว่าตัวเลขดังกล่าวก็น่าจะออกมาเป็นบวกต่อตลาด
โดยแนวโน้มการลงทุนในช่วงบ่าย คาดว่า ดัชนีน่าจะทรงตัวในกรอบแนวรับ 1,585 จุด และแนวต้าน 1,600 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
DELTA มูลค่าการซื้อขาย 1,057.19 ล้านบาท ปิดที่ 992.00 บาท เพิ่มขึ้น 4.00 บาท
CPALL มูลค่าการซื้อขาย 1,032.62 ล้านบาท ปิดที่ 63.25 บาท ลดลง 0.25 บาท
PTTEP มูลค่าการซื้อขาย 896.55 ล้านบาท ปิดที่ 143.00 บาท เพิ่มขึ้น 0.50 บาท
ADVANC มูลค่าการซื้อขาย 733.32 ล้านบาท ปิดที่ 213.00 บาท ราคาไม่เปลี่ยนแปลง
BANPU มูลค่าการซื้อขาย 691.74 ล้านบาท ปิดที่ 10.80 บาท ลดลง 0.10 บาท